《春雁》
清代·颜检

春雨洒我庭，好风吹我衣。云影留微阴，日光澹余晖。

雁阵来玉门，嘹唳长空飞。修翎度雪岭，回顾嗟天涯。

同此声嗷嗷，遗音胡不悲。湘水非故土，良时早旋归。

作者简介：（?—1833）广东连平人，字惺甫。颜希深子。乾隆拔贡。嘉庆间累官直隶总督。折狱明允，为仁宗嘉许。坐事革职，遣戍乌鲁木齐。旋起用，道光间复擢至直隶总督。